b'\n_START_ARTICLE_\nKostas Sabonis\n_START_SECTION_\nBiografija\n_START_PARAGRAPH_\nVargonuoti mok\xc4\x97si pas Fyd\xc4\x85 Alytuje, o sulauk\xc4\x99s 18 met\xc5\xb3 prad\xc4\x97jo vargonininkauti \xc5\xaadrijoje. 1909 m. atvyk\xc4\x99s \xc4\xaf JAV, vargonininkavo \xc5\xa0v. Vincento lietuvi\xc5\xb3 parapijoje Pitsburge ir mok\xc4\x97si dainuoti konservatorijoje pas prof. Wietzelj ir Barnes\xc4\x85. Koncertavo kaip solistas, vaidino operet\xc4\x97se, vadovavo parapijos ir Lietuvos Vy\xc4\x8di\xc5\xb3 chorams._NEWLINE_Nuo 1920 m. vargonininkavo \xc5\xa0v. Jurgio ir Au\xc5\xa1ros Vart\xc5\xb3 lietuvi\xc5\xb3 parapijose \xc4\x8cikagoje._NEWLINE_Nuo 1926 m. Dievo Apvaizdos ir Vis\xc5\xb3 \xc5\xa0vent\xc5\xb3j\xc5\xb3 lietuvi\xc5\xb3 parapij\xc5\xb3 \xc4\x8cikagoje vargonininkas. Visur buvo suorganizav\xc4\x99s ir chorus, kuriuos i\xc5\xa1mok\xc4\x97 daug giesmi\xc5\xb3 ir dain\xc5\xb3, taip pat mi\xc5\xa1i\xc5\xb3 ir mi\xc5\xa1par\xc5\xb3. Chorai giedojo ba\xc5\xbeny\xc4\x8diose, koncertavo ir dalyvavo \xc4\xafvairiuose tautiniuose renginiuose._NEWLINE_Nuo 1914 m. buvo ALRK Vargoninink\xc5\xb3 s\xc4\x85jungos narys, 1920 m. i\xc5\xa1rinktas Centro valdybos vicepirmininku. Jo \xc5\xbemona Leokadija Sim\xc4\x97nait\xc4\x97 (1893\xe2\x80\x931990 m.) buvo smuikinink\xc4\x97, vargoninink\xc4\x97 ir pedagog\xc4\x97, nuo 1947 m. ALRK Vargoninink\xc5\xb3 s\xc4\x85jungos nar\xc4\x97. S\xc5\xabn\xc5\xabs Robertas ir Ri\xc4\x8dardas irgi muzikai \xe2\x80\x93 vargonininkai ir chorved\xc5\xbeiai, ALRK Vargoninink\xc5\xb3 s\xc4\x85jungos nariai, dukra Silva \xe2\x80\x93 pianist\xc4\x97. 1913 m. t\xc4\x97vas, motina ir dukt\xc4\x97 sudar\xc4\x97 Saboni\xc5\xb3 trio ir su juo daug koncertavo.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'